**MINIMUM KÖVETELMÉNYEK**

**1. ÉVFOLYAM**

**MAGYAR NYELV ÉS IRODALOM**

**Magyar irodalom:** Beszédkészség, szóbeli/írásbeli szövegalkotás és a megértés kialakítása, fejlesztése. Olvasás, az írott szöveg megértése.

Fogalmak:

Bemutatkozás, bemutatás, köszönés, megszólítás, kérés, köszönet-nyilvánítás testtartás. Nyomtatott nagy és kis betű, hang, szótag, szó, mondat, tartalom, mese, cím, szöveg, vers, versszak, író, költő.

A tanuló képes legyen:

– egyszerű szóbeli közlések megértése, utasítások végrehajtása, kérdésekre rövid, válaszadás;

– az udvarias érintkezés tanult formáinak alkalmazása valóságos szituációkban (köszönés, bemutatkozás, kérés, köszönetnyilvánítás);

– meghallgatott vagy olvasott mese, történet elmondása segítséggel;

– a tanult memoriterek elmondása;

– magyar ábécé betűinek felismerése, összeolvasása;

- a vers és a próza megkülönböztetése.

Memoriterek tanulása:

- *2 mondóka: Ence-Bence….*

 *Hátamon a zsákom…*

*- 1 kiolvasó: Ecc-pecc….*

*- 5 vers: Kányádi Sándor: Aki fázik*

 *Donászy Magda: Füles fóka*

 *Weöres Sándor: Bodri*

 *Petőfi Sándor: Nemzeti dal (1. versszak)*

 *Móra Ferenc: Fecskehívogató*

**Magyar nyelv:** Az íráshasználat kialakítása.

Fogalmak: Nyomtatott nagy és kis betű, írott nagy és kis betű, margó, betűelem, szótag, szó, mondat, írásjel, pont, kérdőjel, felkiáltójel, másolás, tollbamondás.

– kiejtés szerint írandó szavak, szószerkezetek, rövid mondatok írása kevés hibával;

– szavak, rövid mondatok másolása írott betűkkel írott mintáról kevés hibával,

- a saját nevének önálló, helyes leírása;

– szavak, rövid mondatok másolása nyomtatottról írottra kevés hibával;

– a leírt nyelvi anyag felolvasása, javítása tanítói segítséggel.

**Matematika**

Fogalmak:számok nevei, számegyenes, páros-páratlan szám, kisebb-nagyobb számszomszéd, több, kevesebb, ugyanannyi jele, összeadás, kivonás, növekvő- csökkenő sorrend, bontás, pótlás, szabály, nyitott mondat, gépjáték, szöveges feladat, négyszög, háromszög, kör, mértékegység, m, kg, l.

• **Gondolkodási módszerek alapozása**

Követelmények A tanuló:

– tudjon tárgyakat, elemeket sorba rendezni, összehasonlítani, szétválogatni megnevezett vagy választott tulajdonság alapján;

– legyen képes a halmazok számosságának megállapítására;

– használja helyesen a több, kevesebb, ugyanannyi szavakat, jeleket;

– tudjon igaz-hamis állításokat alkotni; állítások helyességét eldönteni;

– legyen képes növekvő és csökkenő számsorozatokat felismerni, képezni adott szabály alapján;

– egyszerűbb esetekben tudjon szabályjátékok és sorozatok szabályát szóban megfogalmazni.

• **Számtan, algebra**

Követelmények A tanuló:

– tudja a halmazokat összehasonlítani számosságuk szerint;

– biztosan írja, olvassa, rendezze sorba nagyság szerint a számokat húszas számkörben;

– használja, értelmezze pontosan a relációs jeleket;

– képezzen adott szabály alapján növekvő és csökkenő számsorozatokat;

– ismerje a számok kéttagú összeg-és különbségalakjait húszas számkörben;

– ismerje fel a páros és páratlan számokat;

– tudja a számok szomszédait;

– tudjon hozzátevést, elvételt tevékenységgel elvégezni, a műveletet szóban megfogalmazni;

– legyen kellő gyakorlata az összeadás, kivonás, bontás, pótlás alkalmazásában;

– tudjon egyszerű szövegösszefüggést lejegyezni rajzzal, számokkal, művelettel.

• **Geometria, mérés**

Követelmények A tanuló:

– legyen képes helymeghatározásra a tanult kifejezések alkalmazásával;

– ismerje fel, tudja kiválasztani az alakzatok közül a háromszöget, négyszöget és a kört;

– használja egyszerű szám és szöveges feladatokban a m, kg, l egységeket;

– tudja helyesen alkalmazni a hét, nap, óra időtartamot.

**Környezetismeret**

**I. Iskolás lettem**

Fogalmak: tanterem, osztály, tantárgy, tankönyv, munkafüzet, irány, (bal, jobb, fönt, lent, alatt, fölött…stb.), lakcím, foglalkozás.

Követelmények: A tanuló legyen képes: az irányokat helyesen használni, elmondani saját lakcímét, szülei nevét, foglalkozását, tájékozódni az iskolában

**II. Ősz**

Fogalmak: évszak, időjárás, színes levél, öltözködés, csapadék, természet, zöldségféle, gyümölcs, vitamin, élő, élettelen.

Követelmények: A tanuló legyen képes: az ősz legfőbb jellemzőinek felsorolására, tudja megkülönböztetni az élőt és az élettelent, felsorolni 5 zöldség és 5 gyümölcs nevét.

**III. Tél**

Fogalmak: évszak, időjárás, fagy, havazás, fagy, napszak, a hét napjai, hónapok nevei, emberi test, fej törzs, végtagok, Mikulás, karácsony, ünnep, család, szeretet, népszokás.

Követelmények: A tanuló legyen képes: a tél legfőbb jellemzőinek felsorolására, megnevezni a napszakokat, a hét napjait, a hónapokat és az évszakokat, az emberi test főbb részeit, elmondani Mikulás és a karácsony ünnep lényegét.

**IV. Tavasz**

Fogalmak: évszak, időjárás, kikelet, napsütés, rügyezés, növény, gyökér, szár, levél, virág, termés, állat, fej, törzs, végtagok, háziállat, vadonélő állat, állatkerti élőlények.

Követelmények: A tanuló legyen képes: a tavasz legfőbb jellemzőinek felsorolására, a növények (gyökér, szár, levél, virág, termés) és az állatok legfontosabb (fej, törzs, végtagok) részeinek felsorolására, megnevezni 5 háziállatot, 5 vadonélő állatot és 5 állatkertben élő állatot.

**V. Nyár**

Fogalmak: évszak, nyári szünidő, napsugárzás, nyaralás és veszélyei.

Követelmények: A tanuló legyen képes: a nyár legfőbb jellemzőinek felsorolására.